Giovanni Delfino/Sercc d’aria reusa
Artorn

Sercc d’aria reusa	 
J’euj reusa dle colombe				
a son giajètt da cheuje				
për anvlupé ‘nt le feuje				
‘d reusa.						

La smens giàuna dla reusa				
a l’è un tabach da cheuje				
për anvlupé ‘nt le feuje 				
‘d menta.						

Una ramëtta ‘d menta					
l’è un bastonin da cheuje				
për sopaté le feuje					
‘d reusa.						

Le feuje ‘d reusa a lasso				
robaté ‘d cite greuje:					
cucionilie con pleure					
‘d reusa.						

Le cucionilie reusa					
al sol a taco a beuje:					
Colombe tra le feuje					
ai bëcco.						

E, ‘nt un sercc d’aria reusa,				
torno a fissé le fior					
euj ‘d colombe an amor:				
euj reusa.		
Giovanni Delfino
Leteratura piemontèisa
Poesìa